Agnes Abbatt

Agnes Dean Abbatt (1847-yil 23-iyun – 1917-yil 1-yanvar) – gulli natyurmortlar, landshaftlar va qirgʻoq sahnalari rassomi. U American Watercolor Societyga aʼzo boʻlgan ikkinchi ayol edi.

 Hayotining dastlabki yillari 
Agnes Dean Abbatt 1847-yil 23-iyunda Nyu-York shahrida D.Willian va Agnes Elis (Dean) Abbatt oilasida tugʻilgan. Uning oilasi XVIII asr oxirida Angliyani tark etib Nyu-Yorkdagi Pleasant Valleyga joylashgan. Agnesning onasi fransuz gugenoti edi. Agnesning buvisi havaskor rassom boʻlib, barcha nabiralarini sanʼatni oʻrganishga undagan, ammo Agnes sanʼat bilan shugʻullangan yagona nevarasi edi.
Agnes Dean Abbatt 1873-yilda Cooper Unionga kirdi va birinchi yilidayoq „Ayaks“ boshini chizganligi uchun medal bilan taqdirlangan. Bu uning Nyu-Yorkdagi Milliy dizayn akademiyasiga qabul qilinishiga olib keldi. Birinchi yil oxirida uning birinchi toʻliq metrajli rasmi koʻrgazma uchun tanlab olindi.

 Faoliyati 
Abbatt figurali rassom boʻlmaslikka qaror qildi va bir yildan soʻng akademiyada peyzaj yoʻnalishida tahsil olishni boshladi. U landshaft rassomlari James David Smilli va Robert Swain Gifforddan tahsil olgan<ref name=Marquis>ABBATT, Agnes Dean, in Marquis Who's Who, published 1902</ref>. 1875-yilda uning ikkita birinchi surati, akvarelli gullar pannolari Bruklin sanʼat klubida namoyish etildi, ular sotib olingan. U akvarelli gullar pannolarni yaratishni davom ettirdi. Keyinchalik Nyu-York, Meyn, Massachusetsning landshaftlari va qirgʻoq manzaralarini tasvirlashga oʻtdi. 1880-yilda u Nyu-Yorkdagi Amerika Akvarel jamiyati koʻrgazmasida „When Autumn Turns the Leave''s“ yana bir asarini namoyish etdi. Oʻsha yili u jamiyatga aʼzolikka qabul qilindi. U Catherine Tharp Altvaterdan keyin jamiyatga qabul qilingan ikkinchi ayol.

Sanʼatdagi faoliyatiga qoʻshimcha ravishda, Abbatt Vashington, Troy, Nyu-Jersi va Nyu-Xeyvenda dars bergan. Uning shaxsiy shogirdlari orasida Cincinnatida tugʻilgan Claude Raguet Hirst ham bor edi. U natyurmort rassomi va oʻz davridagi trompe-l'œil („koʻzni aldash“) texnikasini qoʻllagan yagona ayol edi. Abbatt Nyu-York va Meynda dars berishda davom etdi va 1917-yil 1-yanvarda vafot etdi.

 Manbalar 

 Havolalar